Aleksandrs Tifērs

Aleksandrs Tifērs (; dzimis , miris ) arī Aleksandrs Tuferis () bija franču-grieķu vieglatlēts, olimpiskās sudraba medaļas ieguvējs. Viņš piedalījās divās vasaras olimpiskajās spēlēs, 1896. gada Atēnu un 1900. gada Parīzes spēlēs, un 1906. gada neoficiālājās olimpiskajās spēlēs.Alexandre Tufferi  Sports Reference

Aleksandrs Tifērs ir dzimis Grieķijas Karalistes galvaspilsētā Atēnās, bet viņa tēvs pēc tautības bija francūzis.

 Olimpiskās spēles 
 1896. gada vasaras olimpiskās spēles 
1896. gada vasaras olimpiskajās spēlēs Atēnās Tifērs startēja divās vieglatlētikas disciplīnās — tāllēkšanā un trīssoļlēkšanā. Trīssoļlēkšanā viņš ar rezultātu 12 metri un 70 centimetri ieņēma otro vietu, izcīnot sudraba medaļu. Viņš par 18 centimetriem pārspēja trešās vietas, bronzas medaļas, ieguvēju Grieķijas sportistu Joanni Persaki, bet zaudēja ASV sportistam, zelta medaļas ieguvējam, Džeimsam Konolijam, kura rezultāts bija 13 metri un 71 centimetrs.  Ar šo iegūto medaļu viņš kļuva par pirmo Francijas sportistu, kurš modernajās olimpiskajās spēlēs ir izcīnījis olimpisko medaļu. Tifērs startēja arī tāllēkšanā. Šajā disciplīnā viņš ar rezultātu 5 metri un 98 centimetri izcīnīja 4. vietu. Viņš zaudēja ASV sportistiem Ellerijam Klārkam (zelta medaļa), Robertam Garetam un Džeimsam Konolijam (bronzas medaļa). Līdz trešajai vietai viņam pietrūka 13 centimetru. 

 1900. gada vasaras olimpiskās spēles 
Pēc 4 gadiem 1900. gada vasaras olimpiskajās spēlēs Parīzē Aleksandrs Tifērs atkal startēja trīssoļlēkšanā. Viņš šoreiz šajā disciplīnā izcīnīja 6. vietu, taču viņa iegūtais rezultāts nav zināms. 

 1906. gada neoficiālās olimpiskās spēles 
1906. gada neoficiālajās olimpiskajās spēlēs Atēnās Tifērs startēja divās vieglatlētikas disciplīnās — 110 metru barjerskrējienā un tāllēkšanā no vietas. 110 metru barjerskrējienā viņš savā priekšskrējienā finišēja 4. vietā, bet fināla skrējienam nekvalificējās.Athletics at the 1906 Athina Summer Games: Men's 110 metres Hurdles Round One  Sports Reference Tāllēkšanā no vietas bija viens no 30 sportistiem, kas startēja šajā disciplīnā. Viņa iegūtais rezultāts bija 2 metri un 85.5 centimetri, ar šo rezultātu viņš ieņēma 7. vietu kopvērtējumā.Athletics at the 1906 Athina Summer Games: Men's Standing Long Jump  Sports Reference

 Rezultāti 
 Spēles  Sporta veids  Disciplīna  Rezultāts  Vieta  Atēnas 1896  Tāllēkšana  5.98  4Trīssoļlēkšana  12.70    Parīze 1900  Trīssoļlēkšana  Nav zināms  4 Atēnas 1906 (neof.)  22px Vieglatlētika  110 metru barjerskrējiens  Nav zināms  4  (priekšskrējienā)Tāllēkšana no vietas  2.855  7 

 Citas aktivitātes 
Tifērs 1937. gadā kļuva par Goda leģiona bruņinieku. Savukārt 1940. gadā viņš Atēnās tika iecelts par Francijas atbrīvošanas komitejas priekšsēdētāju.Flitouris (2005), 37–52

 Atsauces 

 Ārējās saites 
 Aleksandrs Tifērs (SOK profils) 
 Aleksandrs Tifērs (Sports Reference profils) 

Kategorija:1876. gadā dzimušie
Kategorija:1958. gadā mirušie
Kategorija:Francijas vieglatlēti
Kategorija:Francijas sportisti 1896. gada vasaras olimpiskajās spēlēs
Kategorija:Francijas sportisti 1900. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:Vieglatlēti 1900. gada vasaras olimpiskajās spēlēs
Kategorija:Vieglatlēti 1906. gada neoficiālajās olimpiskajās spēlēs
Kategorija:1896. gada vasaras olimpisko spēļu medaļnieki
Kategorija:Olimpiskie sudraba medaļnieki vieglatlētikā
Kategorija:Francijas olimpiskie sudraba medaļnieki
Kategorija:Ar Goda Leģiona ordeni apbalvotie
Kategorija:Tāllēcēji
Kategorija:Trīssoļlēcēji